**TÁJÉKOZTATÓ**

Tisztelt Ügyfelünk, fogadja őszinte részvétünket hozzátartozójának elvesztése miatt!

Az alábbiakban szeretnénk eligazítást nyújtani a hagyatéki eljárásra vonatkozóan.

A jegyző feladata az eljárásban a leltár felvételéhez szükséges adatok beszerzése, illetve a tényállás tisztázása.

A hagyatéki leltár felvétele illeték- és díjmentes.

A hagyatéki eljárásról szóló 2010. évi XXXVIII. törvény 20 §-a szerint leltározni kell, ha az elhunytnak:

* belföldön fekvő ingatlan (lakás, garázs, föld, kert, telek stb.) tulajdoni hányada van;
* belföldi cégjegyzékbe bejegyzett gazdasági társaságban, illetve szövetkezetben fennálló tagi (részvényesi) részesedése van;
* lajstromozott vagyontárgya van (olyan ingó dolog vagy jog, melynek meglétét közhiteles nyilvántartás igazolja)- pl. engedélyhez kötött jármű, lőfegyver, védett műalkotás, egyéb;
* egyéb ingóság csak abban az esetben leltározandó kötelezően, ha az örökösök bejelentése alapján az örökösnek jutó ingóörökség a 300.000 Ft forgalmi értéket meghaladja;
* vagy ha öröklési bizonyítvány kiállítását kérik.

Tájékoztatjuk a nyilatkozót a hatósági eljárás ügyhöz kapcsolódó jogi szabályozására, különösen arra:

* az ügyfélnek joga van az eljárás során nyilatkozatot tenni, nyilatkozattételt megtagadni csak akkor lehetséges, ha vallomásával saját magát vagy hozzátartozóját bűncselekmény elkövetésével vádolná. Amennyiben az ügyfél a hatóság felhívására nem nyilatkozik, a hatóság a rendelkezésre álló adatok alapján dönt, vagy az eljárást megszünteti.
* Az ügyfél köteles jóhiszeműen eljárni.
* Az ügyfél (vagy képviselője), ha más tudomása ellenére, az ügy szempontjából jelentős, valótlan tényt állít, eljárási bírsággal sújtható, melynek összege természetes személy esetén 5.000 Ft-tól 500.000 Ft-ig terjedhet,
* hagyatéki vagyon és örökös eltitkolása bűncselekmény
* az egyes vagyontárgyak értékére vonatkozóan a nyilatkozó becsült értéket közölhet.
* Az érdekelt fél betekinthet az eljárás bármely szakaszában az eljárás során keletkezett iratokba.
* Hatóságunk a nyilatkozatban szereplő érdekeltek személyes adatait a 2010. évi XXXVIII. törvény VII. fejezet alapján kezelheti. Az érintettek személyes adataik zárt kezelését külön- írásban- kérelmezhetik.

FELHÍVJUK FIGYELMÉT, HOGY AZ ELJÁRÁST A HOZZÁTARTOZÓ NYILATKOZATA ALAPJÁN FOLYTATJUK LE!

Kérjük, az I. számú nyilatkozatot VAGY a II. számú nemleges nyilatkozatot kitölteni és visszajuttatni szíveskedjen! A nyomtatványok letölthetők Albertirsa Város Önkormányzatának honlapjáról is ( (https:// <https://albertirsa.hu/lakossagi_ugyek_irodaja_nyomtatvanyai>)

Ha a nyilatkozat kitöltésével kapcsolatban további kérdése van, az alábbi ügyintézőhöz fordulhat:

Albert Ágnes

Tel.: 06-53/570-050

Ügyintézés hely: Albertirsai Közös Önkormányzati Hivatal, Albertirsa, Irsay K. u. 2. 18-as iroda

Ügyfélfogadási idő: hétfő: 8.00-12.00, 13.00-17.00

 kedd: 8.00-12.00, 13.00-16.00

 péntek: 8.00-12.00 óra között

Az ügyintézés ideje- az ügy bonyolultságától függően 15 perctől akár 1,5 óráig is eltarthat.